Държавен вестник, бр. 2, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  2
13.5. Съставя се ad hoc трибунал и се провеж­
да производство в съответствие с разпоредбите 
за разрешаване на спорове, съдържащи се в 
член 27(3) на Договора за Енергийна харта от 
1994 г., като тези разпоредби за разрешаване 
на спорове се прилагат mutatis mutandis към 
това споразумение. 
Чрез обезсилване на изложеното нито един 
въпрос, свързан с изпълнението на правилата 
на Европейския съюз за конкуренцията и 
държавните помощи, по отношение на при­
лагането им на територията на държавите, 
страни по споразумението, които са държа­
ви – членки на Европейския съюз, може да 
се отнесе към ad hoc трибунала от която и 
да е от държавите, страни по споразумени­
ето. Това не пречи на Република Турция да 
доведе до знанието на Европейската комисия 
всякакво предполагаемо нарушение на пра­
вото на Европейския съюз от която и да е 
държава, страна по споразумението, и също 
държава – членка на Европейския съюз. 
Спазването на правото на Европейската 
общност не съставлява нарушаване на спо­
разумението. Всеки термин или понятие, 
използвани в споразумението, изведени от 
правото на Европейската общност, се тъл­
куват в съответствие с прецедентното право 
на Съда или на Съда от първа инстанция на 
Европейските общности. Където не същест­
вува прецедентно право, се разбира, че всяко 
тълкуване на термин или понятие, изведено 
от правото на Европейската общност, няма да 
предрешава в по-късен етап интерпретиране 
на acquis communautaire от Съда или Съда на 
първа инстанция. 
Член 14
14.1. Споразумението влиза в сила на първа­
та дата от втория месец, следващ датата на по­
лучаването от депозитаря по дипломатически 
канали на последното писмено уведомление 
от държавите, страни по споразумението, че 
съответните правни процедури, необходими 
за влизане в сила на споразумението, са 
приключили. 
В рамките на 30 дни от влизането в сила 
на споразумението депозитарят съобщава на 
другите държави, страни по споразумението, 
и се свиква първото заседание на Комитета 
„Набуко“. 
14.2. Споразумението може да бъде проме­
няно и допълвано при взаимно съгласие на 
всички държави, страни по споразумението. 
Всички промени и допълнения се оформят в 
отделен протокол, който представлява нераз­
делна част от споразумението и влиза в сила 
съгласно разпоредбите на този член. 
14.3. Споразумението се урежда от публич­
ното международно право. 
Член 15
15.1. Споразумението се прекратява 50 го­
дини след влизането му в сила. 
15.2. При позоваване на прилагането на 
споразумението държавите, страни по него, 
използват английски език. 
15.3. Анексът към споразумението пред­
ставлява неразделна част от него. 
15.4. Това споразумение се подписва в пет 
оригинала на английски език. Република 
Турция ще действа като депозитар на спора­
зумението. 
В уверение на това долуподписаните, 
надлежно упълномощени, подписаха спора­
зумението. 
Подписано на 13 юли 2009 г. в Анкара, 
Република Турция.
За Република Австрия:	 За Република Унгария:
Вернер Файман,	
Гордон Бажнай,	
федерален канцлер	
министър-председател
За Република България:	
За Румъния:
Сергей Станишев,	
Емил Бок,
министър-председател	
министър-председател
За Република Турция:
Реджеп Тайип Ердоган,
министър-председател
ПРИЛОЖЕНИЕ 
КЪМ СПОРАЗУМЕНИЕТО „НАБУКО“
Разширени принципи по чл. 3.3 на Споразу­
мението „Набуко“
1. 50 % резервиран капацитет за акционерите 
(разширяване на принципа, изложен в чл. 3.3 на 
Споразумението „Набуко“)
Всяка държава, страна по споразумението, 
разрешава на територията є Международното 
дружество „Набуко“ да освобождава дълго­
срочно капацитета си, като обаче оставя части 
от капацитет също и за краткосрочни договори. 
Всяка държава, страна по споразумението, 
разрешава на Международното дружество 
„Набуко“ да встъпва в договори за капацитет 
както с (i) акционерите, подразделенията им 
или изпълнителите на правата им, така и/
или с (ii) субекти от трети страни.
2. Процедури за разпределяне на капацитета 
(разширяване на принципа, изложен в чл. 3.3.1 
на Споразумението „Набуко“)
2.1. Основни принципи
Държавите, страни по споразумението, 
разрешават на Международното дружество 
„Набуко“ да внедрява и оповестява механиз­
ми за разпределяне на капацитета както на 
акционерите, така и на трети страни по про­
зрачен и недопускащ дискриминация начин, 
за да се изпълняват inter alia следните цели: 
а) улесняване на развитието на конкурен­
цията и ликвидното търгуване на капацитет;